Document ID: 32006D0020

DEĊIŻJONI TAL-KUMMISSJONI
tat-23 ta' Diċembru 2005
li temenda d-Deċiżjoni 2005/59/KE rigward iż-żoni fejn il-pjan għall-qerda tad-deni klassiku tal-ħnieżer fil-ħnieżer selvaġġi għandu jiġi implimentat fis-Slovakkja
(innotifikata taħt dokument numru C(2006) 5632)
(It-test bis-Slovakk biss huwa awtentiku)
(2006/20/KE)
IL-KUMMISSJONI TAL-KOMMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2001/89/KE tat-23 ta' Ottubru 2001 dwar il-miżuri tal-Komunità għall-kontroll tal-marda ta' l-infafet vesikolari (deni klassiku) tal-ħnieżer (1), u b'mod partikolari l-Artikolu 16 (1) tagħha,
Billi:
(1)
Il-Kummissjoni adottat id-Deċiżjoni tal-Kummissjoni 2005/59/KE tat-26 ta' Jannar 2005 li tapprova l-pjanijiet għall-qerda tad-deni klassiku tal-ħnieżer fil-ħnieżer selvaġġi u t-tilqim ta' emerġenza għal dawn il-ħnieżer fis-Slovakkja (2) ġiet adottata bħala waħda mill-miżuri fil-ġlieda kontra d-deni klassiku tal-ħnieżer.
(2)
L-awtoritajiet Slovakki informaw lill-Kummissjoni dwar l-evoluzzjoni ta' dan l-aħħar tal-marda fil-ħnieżer selvaġġi. Din l-informazzjoni tindika li d-deni klassiku tal-ħnieżer fil-ħnieżer selvaġġi inqered b'suċċess fit-territorji tad-Distrett Veterinarju u ta' l-Amministrazzjonijiet Alimentari ta' Trnava (li huwa magħmul mid-distretti ta' Trnava, Piešťany u Hlohovec) u Banská Bystrica (li huwa magħmul mid-distretti ta' Banská Bystrica u Brezno). Il-pjan ta' qerda approvat m'għandux għalfejn ikompli jiġi applikat f'dawn iż-żoni.
(3)
Id-Deċiżjoni 2005/59/KE għandha għalhekk tiġi emendata biex tirrifletti dan.
(4)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
Il-Parti 1 ta' l-Anness għad-Deċiżjoni 2005/59/KE jissostitwiha t-test fl-Anness għal din id- Deċiżjoni.
Artikolu 2
Din id-Deċiżjoni hija indirizzata lir-Repubblika Slovakka.
Magħmul fi Brussell, it-23 ta' Diċembru 2005.

Labels: 0
18
20
6